TV7 JERUUSALEMMA UUDISED
Tänased teemad -
NATO ametlikustas Iisraeli esinduse
Iisraelis on üle kuue miljoni juudi
Iisraeli Õhujõudude hävitajad tegid vasturünnaku Hamasi objektidele
Salakaubatunnelite ehitajad saavad head palka
Gaza reovesi mürgitab rannikut
ISIS võib keemiarelva valmistada
Taani vastupanuliikumine aitas II Maailmasõjas juute
TV7 Jeruusalemma Uudistest - Shalom!
The Times of Israeli teatel
on NATO ja Iisraeli suhted märgatavalt paranenud.
Iisraeli Välisministeerium teatas eelmisel nädalal,
et NATO kiitis heaks Iisraeli ametliku esinduse
ja Iisrael saab avada Brüsseli peakorteris alalise kontori.
NATO avaldusele eelnesid Iisraeli Välis- ja Kaitseministeeriumide
ning Riikliku Julgeolekuameti pikad diplomaatilised jõupingutused.
Iisrael pole NATO liige, kuid teeb alliansiga sõjalist koostööd
ja on NATO koostööpartner
ühes seitsme sõbraliku vahemeremaa programmis.
Mõned NATO riigid on olnud vastu tihedamale koostööle Iisraeliga,
väites, et see võib halvendada alliansi suhteid moslemiriikidega,
ntks NATO-le tähtsa Afganistaniga.
Israel Hayomi teatel elab Iisraelis hetkel üle 6 miljoni juudi.
Iisraeli Statistikakeskuse värske raporti järgi
on Iisraelis 70 aastat pärast II Maailmasõda ja holokausti
ca 8,5 miljonit elanikku, kellest juute ca 6,4 miljonit.
Arvud ei sisalda välistöötajaid.
Raporti teatel kasvab Iisraeli rahvastik
13 500 inimese võrra kuus. 10 000 neist on juudid.
Kogurahvastikus on juute ca 75 %.
Iisraelis on ca 400 000 inimest,
kes pole Statistikaameti kriteeriumide järgi seotud ühegi religiooniga.
Need on peamiselt endisest NSVL-ist ja Etioopiast tulnud juudid,
kellele anti kodakondsus naasmisseaduse põhjal.
Iisraelis elab ca 1,8 mln araablast,
mis on üle 20 % rahvastikust.
Arutz Sheva teatel tegid Iisraeli Õhujõudude F-16 hävitajad
eelmisel nädalal õhurünnakuid Gazasse,
kust lähtus varem mürske Iisraeli poole,
Iisraeli Kaitsejõudude IDF suunas.
Ka Iisraeli tankid pommitasid sektorit vähemalt kahel korral,
kui armee kuulutas piiriäärse linna Nahal Ozi suletud armeetsooniks.
Hamasi valitsetava Gaza Siseministeeriumi teatel
koondusid õhurünnakud
Gaza hüljatud rahvusvahelise lennujaama ümber,
Rafah linna lähedale ning põllumajandusalale selle ümber.
Gaza Julgeolekuvägede teatel tabas lennuvälja kaks raketti,
kuid rünnakuis keegi viga ei saanud.
IDF teatel ründasid hävitajad viit Hamasi tegevuspunkti
ja IDF esindaja teatel jätkatakse operatsioone Iisraeli elanike kaitseks
igasuguse Hamasi terroriohu eest nii maa pealt kui alt.
Iisraeli õhurünnakud tekitasid
2014. a alanud vaherahu proovile pannud vägivallalaine
Gaza-Iisraeli piiril.
Israel Hayomi teatel
saavad Hamasi salakaubatunnelite kaevajad head palka.
Beer Shevas kuritegude eest süüdistatud,
sh Gaza piiril Iisraeli sõdurite ja elanike pihta rünnakuid plaaninud
Hamasi agent avaldas,
et sai 2000 USD kuus salakaubatunneli pidamise eest.
Kahe aastaga kogunes mehele tunneli kaasomanikuna 50 000 USD,
mis on Gazas tohutu summa.
Süüdistuste järgi oli Iisraeli ja Egiptuse territooriumidel asuv tunnel
1 km pikk.
Tunnelite kaudu vedasid süüdistatav ja tema partner mh relvi, laskemoona
ja materjale rakettide ehitamiseks.
Aasta algul täitsid Egiptuse julgeolekuväed tunneli veega.
Ynet Newsi teatel mürgitab Gaza reovesi rannikut
ja ähvardab Iisraeli.
Iga päev voolab suurel hulgal puhastamata reovett
Gaza sektorist Vahemere randadele, rikkudes suuri veealasid.
Reoveed on hävitanud Gaza piiratud puhta vee varud
ja kalastuspiirkonnad.
Aastatepikkuse hooletuse tõttu tulvab reostunud vesi põhja poole
ja mõjutab ka Iisraeli, kus ilmselt saastatuse tõttu
on tulnud sulgeda desalineerimistehas.
Palestiina ametniku sõnul on Gaza supelrannad täiesti reostatud
ega sobi ujumiseks ja muuks meelelahutuseks, eriti suvel.
Keskkonnakaitsjate ja rahvusvaheliste abiorganisatsioonide sõnul
võib probleem mõlemal pool piiri süveneda,
kui sellele kiiret lahendust ei leita.
Iisrael on huvitatud gazalaste veeprobleemi lahendamisest,
kuid see nõuab Iisraelilt ilmselt
Gaza ehitusmaterjalide impordi leevendamist.
Iisrael kardab,
et sekorit valitsev Hamas kasutab materjale sõjalistel eesmärkidel.
The Times of Israeli teatel on võimalik, et ISIS töötab keemiarelva kallal.
Keemiarelvade Keelustamise Organisatsiooni OPCW juhi sõnul
on neil tõendeid sinepigaasi kasutamisest kahes riigis.
Kuigi gaasi kasutamist ei saa kindlalt ISISe arvele kirjutada,
on kahtlusteks piisavalt põhjust.
Lisaks arvatakse, et ISIS on ise sinepigaasi valmistanud,
mis on äärmiselt murettekitav.
Uudistetoimetusega AFP rääkinud OPCW juhi sõnul näitavad tõendid,
et ISISel on nii tehnoloogia, oskused kui ka võimalus
hankida keemiarelva valmistamiseks vajalikke materjale.
CIA direktor John Brennan ütles veebruaris CBS-i uudistele,
et ISISe võitlejad suudavad luua vähesel määral kloor- ja sinepigaasi.
Aprillis tahtis Venemaa, et ÜRO jälgiks Süürias võitlevaid äärmusrühmitusi
ja hoiatas, et nad võivad Euroopas keemiarelvarünnaku korraldada.
Venemaa ja Hiina esitasid ÜRO-le resolutsioonikavandi,
kus palutakse kõiki maid, eriti Süüria naaberriike,
nagu Türgit ja Iraaki teatama relvastatud rühmituste tegevusest
keemiarelva hankimise või tootmise valdkonnas.
Ynet News kirjutab
seoses eelmisel nädalal Iisraelis peetud Holokausti mälestuspäevaga,
et Taani vastupanuliikumine päästis II Maailmasõjas peaaegu kõik juudid.
Yad Vashem andis pärast II MS rohkem kui 26 000 eurooplasele
aunimetuse "Õige rahvaste seas".
See oli ainus kord, kui aunimetus anti tervele organisatsioonile
ja tegelikult tervele Taani rahvale.
Natside vastu võidelnud Taani vastupanuliikumine
päästis Taani 6500-8000-liikmelise juudikogukonna pea täielikult
ühes sõja suurimas ja edukaimas päästeoperatsioonis.
Kui natsid vallutasid Taani,
viidi maale jäänud 492 juuti koonduslaagreisse,
kus 150 neist mõrvati.
Need olid meie tänased uudised. Shalom ja kohtumiseni!
Tõlge: Monika Jaaguri